**ПРОЕКТ ,,ТВОЯТ ЧАС“**

През учебната 2017/2018 г. в Основно училище ,,Христо Ботев“ село Комарево, община Долна Митрополия са сформирани общо 4 групи с ученици от училището по проект ,,Твоят час“. Две от тях са за занимания по интереси – Творческо ателие и Клуб ,,Майстори-готвачи“, а другите две групи са за преодоляване на обучителни затруднения - ,,Уча се“ и ,,Български език и литература“ – VII клас.

 По проекта е сформиран ѝ Съвета ,,Твоят час“, който подпомага дейността на директора и наблюдава работата на групите.

 С всички ръководители на групи и счетоводителя на училището е сключено допълнително споразумение за работа по проекта, които са публикувани в платформата на проекта.

**Творческо ателие** – група за занимания по интереси. Сформирана от 8 ученици от 5, 6 и 7 клас. Ръководителя на групата е г-жа Върбинка Гергова – старши учител, общообразователен предмет в прогимназиален етап на основното образование. В програмата на групата са заложени 70 часа за работа в периода от 26.10.2017 г. до 27.01.2018 г.

Целта на групата е учениците да са ангажирани с полезни и приятни занимания, които чрез подходяща творческа среда да изразяват себе си, да развиват фантазията си и да изявяват индивидуалните си творчески заложби. В програмата на учениците са заложени училищни тържества, подготовка на изложба, посещение на музей, галерии и организирани пътувания.

Чрез работата по проекта се очаква учениците да придобият нови знания и умения в областта на приложните изкуства, да усвоят нови практически приложими техники, да се запознаят с работата с различни материали и текстури и да се стимулира творческото им мислене и чувство за естетика.

В тематичната програма на групата са заложени за изработване украса от есенни листа, колажи, апликация с хартия, декупаж, изработване на цветя от хартия, изработване на коледни картички и гирлянди, работа с керамика, рисунки на стъкло и порцелан, бодиарт и други.

**Клуб ,,Майстори-готвачи“** – група за занимания по интереси. Сформирана от 8 ученици от 5, 6 и 7 клас. Ръководителя на групата е г-жа Боряна Богданова – старши учител, общообразователен предмет в прогимназиален етап на основното образование. В програмата на групата са заложени 70 часа за работа в периода от 26.10.2017 г. до 27.01.2018 г.

Целта на групата е учениците да разберат и осмислят здравните рискове и опасности от нецелесъобразното хранене и необходимостта от двигателна активност.

Чрез работата по проекта се очаква учениците да развият култура на хранене на подрастващите, да разберат смисъла от правилното и ,,мъдро“ хранене и да изградят умения за избиране и приготвяне на здравословна храна.

 В тематичната програма на групата са заложени за приготвяне различни ястия от българската и чуждестранната кухня – скара на жар сред природата, вегетариански ястия, тестени сладкарски изделия, супи, сандвичи, палачинки, спагети, пица, леща, хапки, сандвичи и други. Цялата работа на групата и харесаните и приготвени от тях рецепти ще бъдат събрани и оформени в готварска книжка.

**,,Уча се“** – група за преодоляване на обучителни затруднения. Сформирана от 8 ученици от 5 и 6 клас. Ръководителя на групата е г-жа Люба Иванова – старши учител, общообразователен предмет в прогимназиален етап на основното образование. В програмата на групата са заложени 70 часа за работа в периода от 07.11.2017 г. до 15.06.2018 г.

 Целта на групата е учениците да повишат мотивацията си за учене и преодоляване на изоставянето по учебния предмет Български език и литература при усвояване на материала от часовете по задължителна подготовка.

Чрез работата по проекта се очаква учениците да повишат, затвърдят и усъвършенстват знанията и уменията в правилната употреба на правописни, пунктуационни и граматични норми, да развият комуникационните си умения и да използват изразните възможности на езика по най-добрия начин.

**,,Български език и литература“ – VII клас** – група за преодоляване на обучителни затруднения. Сформирана от 8 ученици от 7 клас. Ръководителя на групата е г-жа Люба Иванова – старши учител, общообразователен предмет в прогимназиален етап на основното образование. В програмата на групата са заложени 70 часа за работа в периода от 08.11.2017 г. до 15.06.2018 г.

Целта на групата е учениците да повишат общообразователните постижения по Български език и литература, да се повиши мотивацията за учене, за формиране на нагласа за съзнателно и непрекъснато усъвършенстване.

Чрез работата по проекта се очаква учениците да задълбочат знанията си пунктуационните, правописните, граматичните и лексикалните норми и правила, да развият устната и писмената реч, мислене и творчески способности.